อย่างที่กล่าวไปข้างต้นว่า การซื้อขายบิตคอยน์นั้นทำผ่านธุรกรรมแบบบล็อกเชน ที่เน้นใช้การเก็บข้อมูลแบบกระจายอำนาจ ทำให้ข้อมูลทุกชุดจะไม่ถูกเก็บลงในคอมพิวเตอร์เพียงแค่เครื่องใดเครื่องเดียว แต่รวมไปถึงคอมพิวเตอร์ทุกชุดภายในเครือข่าย ทำให้การถอดรหัส รวมไปถึงการปลอมแปลง และการทำธุรกรรมที่ไม่โปร่งใสแทบจะเป็นไปไม่ได้เลย แถมยังสามารถตรวจสอบย้อนหลังได้เท่าที่คุณต้องการด้วย ดังนั้นเมื่อมีการบันทึกข้อมูลชุดใหม่เกิดขึ้น ข้อมูลจะถูกบันทึกซ้ำอีกครั้งเป็นบล็อก (Block) และร้อยเรียงต่อกันไปเรื่อยๆ เหมือนกับเป็นโซ่ (Chain) อันเป็นที่มาของชื่อว่าบล็อกเชนนั่นเอง ดังนั้นข้อดีของบล็อกเชนคือไม่ใช่แค่ความโปร่งใสเพียงแค่อย่างเดียว แต่ยังครอบคลุมไปถึง การจัดเก็บข้อมูลด้วยความรวดเร็ว มีประสิทธิภาพ และมีความปลอดภัยสูงมากเนื่องจากต้องได้รับการยอมรับจากคอมพิวเตอร์จำนวนอย่างน้อย 51% ทั้งหมดของเครือข่าย จึงจะแก้ไขข้อมูลได้ ซึ่งถือว่าเป็นเรื่องที่ยาก